เรือโนอาห์

เรือโนอาห์ (อังกฤษ: Noah's Ark; ฮีบรู: תיבת נח; ภาษาฮีบรูไบเบิล: Tevat Noaḥ) เป็นเรือในเรื่องเล่าน้ำท่วมในหนังสือปฐมกาลที่พระเจ้าไว้ชีวิตโนอาห์ ครอบครัวของท่าน และตัวอย่างสัตว์บนโลกทุกชนิดจากน้ำท่วมโลก เรื่องราวนี้ยังพบในอัลกุรอาน ซึ่งตัวเรือมีชื่อเรียกว่า ซะฟีนะฮ์ นูฮ์ (อาหรับ: سفينة نوح "เรือนูฮ์") และ อัลฟุลก์ (الفُلْك) การค้นหาเรือโนอาห์เริ่มขึ้นอย่างน้อยในสมัยของยูซิเบียส (ประมาณ ค.ศ. 275–339) และผู้ที่เชื่อมั่นในเรื ไม่มีหลักฐานทางวิทยาศาสตร์ใด ๆ ที่พบว่าเรือโนอาห์มีอยู่จริงตามคำอธิบายในคัมภีร์ไบเบิล ที่มากไปกว่านั้น ก็ยังไม่มีหลักฐานเกี่ยวกับน้ำท่วมระดับโลก และนักวิทยาศาสตร์ส่วนใหญ่ยอมรับว่าเรือและภัยพิบัติตามธรรมชาติระดับนี้อาจเป็นไปไม่ได้ นักวิจัยบางส่วนเชื่อว่าเหตุการณ์น้ำท่วมที่มีอยู่จริง (แม้อยู่ในระดับท้องที่) ในตะวันออกกลางอาจเป็นแรงบันดาลใจในการเล่าเรื่องผ่านคำพูดและการเขียนในภายหลัง โดยมีการเสนอเหตุการณ์ทางประวัติศาสตร์อย่างน้ำท่วมอ่าวเปอร์เซีย หรือน้ำท่วมทะเลดำเมื่อ 7,500 ปีก่อน และนักประวัติศาสตร์ก็กำลังขุดและค้นหา และถูกค้นพบที่เทือกเขาอารารัต รายละเอียด โครงสร้างของเรือ (และลำดับเหตุการณ์น้ำท่วม) คล้ายคลึงกับวิหารยิวและการบูชาวิหาร ตามรายงานจากพระคัมภีร์ พระเจ้าทรงให้โนอาห์ประกอบเรือตามแบบที่พระองค์ทรงกำหนด (ปฐมกาล 6:14–16): เรือต้องยาว 300 ศอก กว้าง 50 ศอก และสูง 30 ศอก (ประมาณ 134×22×13 เมตร หรือ 440×72×43 ฟุต) มิติเหล่านี้ตั้งอยู่บนพื้นฐานของการยึดติดเชิงตัวเลขต่อเลข 60 ตัวเลขเดียวกันนี้ยังตรงกับลักษณะเรือของวีรบุรุษในช่วงน้ำท่วมของบาบิโลนด้วย ชั้นสามชั้นของเรือสะท้อนถึงจักรวาลสามส่วนตามจินตนาการของชาวอิสราเอลโบราณ: สวรรค์, โลก และ ยมโลก แต่ละชั้นมีความสูงเท่ากับวิหารในเยรูซาเลม ตัวเรือเองเป็นแบบจำลองขนาดย่อของจักรวาล และแต่ละชั้นมีขนาดใหญ่กว่าห้องพลับพลา 3 เท่า ทำให้มีผู้กล่าวแนะว่าผู้เขียนมองทั้งเรือกับพลับพลาเป็นตัวทำหน้าที่รักษาชีวิตมนุษย์ ข้างเรือมีประตู และ tsohar ซึ่งอาจเป็นหลังคาหรือช่องรับแสง เรือต้องสร้างด้วยไม้สนโกเฟอร์ คำนี้ไม่ปรากฏในบทอื่นของคัมภีร์ไบเบิล และสามารถแยกเป็น qinnim ซึ่งเป็นคำที่สื่อถึงรังนกในส่วนอื่นของคัมภีร์ไบเบิลเสมอ ทำให้นักวิชาการบางส่วนปรับปรุงคำนี้เป็น qanim (กก) เรือที่สร้างเสร็จต้องละเลงด้วย koper (หมายถึงยาชันหรือน้ำมันดิน) ในภาษาฮีบรู ทั้งสองคำนี้มีความใกล้เคียงกัน kaparta ("ละเลง") ... bakopper สิ่งที่บรรทุก พระเจ้ามีพระบัญชาให้โนอาห์นำสิ่งเหล่านี้ขึ้นไปบนเรือ โนอาห์ และ ครอบครัว โดยมีลูกชายของโนอาห์ 3 คน ได้แก่ เชม ฮาม และยาเฟท อาหารสำหรับโนอาห์ ครอบครัว และ สำหรับสัตว์ที่พระเจ้าทรงกำหนด สัตว์ นก และสัตว์เลื้อยคลานชนิดละ 1 คู่ (ตัวผู้ 1 ตัว และตัวเมีย 1 ตัว) เรือโนอาห์ในความเชื่อทางศาสนา เหตุการณ์ของเรือโนอาห์ ยังมีกล่าวถึงในพระคัมภีร์อัลกุรอาน ในศาสนาอิสลาม พระคัมภีร์ในศาสนายูดาย นอกจากนี้ ยังมีหลักฐานเรื่องเล่าปรัมปรานานาชาติ เกี่ยวข้องกับเหตุการณ์น้ำท่วมโลกนี้ แตกต่างกันไปในแต่ละชนชาติ อาทิ เรื่องของพระมนูในวรรณกรรมฮินดู ศาสนาคริสต์ เนื้อหาในส่วนนี้ อ้างอิงมาจากพระธรรมปฐมกาล ซึ่งกล่าวถึงการสร้างเรือของโนอาห์ ตามพระบัญชาของพระเจ้า เพื่อช่วยให้ครอบครัวของโนอาห์ และรักษาพันธุ์สัตว์บนโลกนี้ไว้ เมื่อโนอาห์ประกอบเรือเสร็จ พระเจ้าทรงบันดาลให้ฝนตกหนัก 40 วัน และเกิดน้ำท่วมแผ่นดินเป็นเวลา 150 วัน จนผู้คนและสิ่งมีชีวิตทั่วโลกตายจนหมดสิ้น พระเจ้าจึงทรงกระทำให้น้ำลดลง ใช้เวลาอีก 150 วัน แผ่นดินจึงแห้ง ส่วนเรือโนอาห์นั้น ไปค้างอยู่บนยอดเขาอารารัต โนอาห์ และครอบครัวได้ลงจากเรือเมื่อน้ำแห้งดีแล้ว และใช้ชีวิตตามปกติต่อไป ในครั้งนั้น พระเจ้าทรงมอบรุ้งกินน้ำ เป็นพันธสัญญาว่า จะไม่ให้เกิดเหตุการณ์น้ำท่วมโลกเพื่อทำลายล้างมนุษย์อีก ศาสนายูดาย ศาสนาอิสลาม บทบาทของโนอาห์ในคัมภีร์อัล-กุรอาน โนอาห์ได้รับการแต่งตั้งจากพระเจ้า (อัลลอฮ์) ให้เป็นศาสดาของประชาชนของเขา เพื่อชี้นำให้พวกเขาหันกลับมานับถือพระเจ้าองค์เดียว และ ละทิ้งการบูชาพระแทน (รูปเคารพและสิ่งอื่น) ตามที่ระบุไว้ในหลายบทของคัมภีร์อัล-กุรอาน เช่น ซูเราะห์ 71 (Nuh), 11 (Hud), และ 23 (al-Mu’minun) โนอาห์ทุ่มเทประกาศคำสอนอย่างอดทน เขาเตือนประชาชนด้วยความรัก ความปรารถนาดี และแสดงให้เห็นว่าเขาไม่ได้ต้องการผลประโยชน์ใด ๆ จากพวกเขา นอกจากความเมตตาจากพระเจ้าเท่านั้น การปฏิเสธจากคนในสมัยนั้น & ความพากเพียรของโนอาห์ แม้ว่าโนอาห์จะพูดด้วยเหตุผลและเมตตา แต่เจ้านายและผู้นำของประชาชนนั้นคัดค้านอย่างรุนแรง พวกเขาเยาะเย้ย บอกว่าโนอาห์ “ก็แค่คนธรรมดา” ไม่มีอะไรพิเศษกว่าพวกเขา และบางคนเรียกว่าเขาเป็นนักลวง แต่โนอาห์ไม่ยอมแพ้ เขายังคงชี้นำ ประกาศเตือน และวิงวอนให้พวกเขาหันกลับ แต่ส่วนใหญ่ก็เพิกเฉย ไม่ฟัง และเดินทางออกห่างจากความเชื่อที่แท้จริงอย่างอวดดี การสร้างเรือ (Ark) และโศกนาฏกรรมน้ำท่วม เมื่อประชาชนปฏิเสธที่จะเปลี่ยนใจ พระเจ้าจึงสั่งให้โนอาห์สร้างเรือ “เรือโนอาห์ (Ark)” เพื่อเตรียมให้แก่ผู้ที่ศรัทธา ให้โนอาห์ ครอบครัวของเขา และสัตว์คู่ผัวเมียของทุกสปีชีส์ ขึ้นเรือไป และเตือนว่า “ผู้ที่ไม่เชื่อ” จะถูกปล่อยให้ประสบโทษ เมื่อถึงเวลาที่กำหนด “น้ำพุใต้แผ่นดินผุด และฝนเริ่มตก” น้ำท่วมล้างโลกเกือบทั้งหมด ผู้ที่เชื่อโนอาห์โดยการขึ้นเรือรอดปลอดภัยทั้งหมด ส่วนผู้ที่ปฏิเสธและเยาะเย้ยกลายเป็นผู้ประสบโทษอย่างรุนแรง ประวัติศาสตร์ การค้นหาเรือโนอาห์ การค้นหาเรือโนอาห์เริ่มขึ้นอย่างน้อยในสมัยของยูซิเบียส (ประมาณ ค.ศ. 275–339) จนถึงสมัยนี้ ปัจจุบัน การกระทำเช่นนี้โดยกว้างถือเป็นโบราณคดีเทียม (pseudoarchaeology) มีการเสนอแนะสถานที่หลายแห่งที่คาดว่าเป็นที่ตั้งของเรือ แต่ก็ยังไม่มีการยืนยัน สถานที่ค้นหาอย่าง Durupınar site, พื้นที่บนเขาเท็นดือเร็กในตุรกีตะวันออก และเขาอารารัต แต่การสำรวจทางธรณีวิทยาของส่วนหลงเหลือที่เป็นไปได้ของเรือได้แสดงให้เห็นเพียงการก่อตัวของตะกอนตามธรรมชาติเท่านั้น ในขณะที่กลุ่มที่ตีความพระคัมภีร์ตามตัวอักษรยังคงเชื่อมั่นถึงการดำรงอยู่ของเรือในประวัติศาสตร์โบราณคดี ความเป็นไปได้ทางวิทยาศาสตร์ส่วนใหญ่ควบคู่กับการเกิดน้ำท่วมยังคงมีการโต้แย้ง เรือโนอาห์อยู่ที่ใด ไม่มีใครรู้ สิ่งสืบทอดทางวัฒนธรรม: เรือโนอาห์จำลอง ในสมัยใหม่ ทั้งตัวบุคคลและองค์กรต่างพยายามสร้างเรือโนอาห์ขึ้นใหม่โดยใช้มิติที่ระบุไว้ในพระคัมภีร์ ตัวอย่างเรือจำลองเหล่านี้ ได้แก่ โยฮันส์อาร์กสร้างเสร็จใน ค.ศ. 2012 และอาร์กเอนเคาน์เตอร์สร้างเสร็จใน ค.ศ. 2016 ดูเพิ่ม พระธรรมปฐมกาล โนอาห์ หมายเหตุ อ้างอิง บรรณานุกรม อ่านเพิ่ม ข้อคิดเห็นในหนังสือปฐมกาล ทั่วไป แหล่งข้อมูลอื่น วิกิมีเดียคอมมอนส์มีสื่อเกี่ยวกับ Noah's Ark